15. ΝΟΜΟΣ υπ’ αριθ. 60 της 4/4 Μαΐου 1943  Περί θέσεως εις διαθεσιμότητα και αποστρατείαν Αξιωματικών Χωροφυλακής και Αστυνομίας Πόλεων. Εκυρώθη δια της υπ’ αριθ. 301/1946 Πράξεως Υπουργικού Συμβουλίου. Άρθρ.1.-Αξιωματικοί της Χωροφυλακής και της Αστυνομίας Πόλεων, παντός βαθμού δύνανται δια Δ/τος του Υπουργού των εσωτερικών να τίθενται εις διαθεσιμότητα επί χρονικόν διάστημα οριζόμενον παρά του ιδίου Υπουργού και μη δυνάμενον να υπερβή την διετίαν. Κατά τον αυτόν τρόπον ανακαλούνται οποτεδήποτε εκ της διαθεσιμότητος και προ της συμπληρώσεως του ορισθέντος χρόνου ταύτης. Βλ. και άρθρ. 46 Οργανισμού Α.Π. (κατωτ. αριθ.24). Άρθρ.2.-Κατά τον αυτόν τρόπον δύνανται οι εν τω προηγουμένω άρθρω αναφερόμενοι να απολυθώσι ή αποστρατευθώσι λαμβάνοντες εν τη περιπτώσει ταύτη και επί χρονικόν διάστημα ουχί επέκεινα των δύο ετών τας εκάστοτε αποδοχάς των εν ενεργεία συναδέλφων των. Άρθρ.3.-Ο Υπουργός των Εσωτερικών εν τω αυτώ Δ/τι περί διαθεσιμότητος των Αξιωματικών της Χωροφυλακής και της Αστυνομίας Πόλεων, καθορίζει και τας κατά τον χρόνον της διαθεσιμότητος παρεχομένας αυτοίς αποδοχάς, αίτινες δύνανται να ώσιν οι υπό των κειμένων διατάξεων περί διαθεσιμότητος οριζόμεναι ή αι τοιαύται των εν ενεργεία συναδέλφων των. Άρθρ.4.-Προς αναπλήρωσιν των εκ της διαθεσιμότητος κωλυομένων Αξιωματικών δύναται ο Υπουργός των Εσωτερικών να ενεργή ισαρίθμους προαγωγάς καθ’ υπέρβασιν των οργανικών θέσεων. Άρθρ.5.-Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως.   